«سمره بن جندب» ین، انصارلارین بیری نین باغیندابیر اصله خورما آغاجی واریدیر. انصاری نین ائویده او باغین ایچینده ایدیر و آرواد اوشاقلاریله بیرگه اوردا قالیردی.
« سمره » ، هردن بیر گئدیب آغاجیندان خبر آلیرمیش یا اوندان خورما دَریرمیش ، البته اسلام قانونی اساسیندا، حقی واریدیر او یئره گل گئت ائله ییب آغاجینا یئتیشسین.
« سمره » هر واخت ایسته ییردی گئدیب آغاجیندان خبر بیلسین، بیردن بیره و اعتناسیز، ائوه گیریب ، شوُر گؤزلوک ائده ر میش.
ائو صاحابی اوندان ایسته دی ، اورا گئده نده خاپاخابدان (بیردن بیره ) ائوه گیرمه سین. آنجاق او کیشی قبول ائتمه دی.
ائو صاحابی ناچارلیقدان، پیغمبر(ص) حضرتلرینه شیکایت ائله ییب دئدی:
بو کیشی خاپاخابدان منیم ائویمه گیریر ، سیز اونا بویورون کی خبرسیز گئتمه سین ، تا منیم ائو آداملاریم بیلسین و اؤزلرین اوندان اؤرتسینلر.
حضرت(ص)، « سمره » نی چاغیریب اونا بویوردو:
« فیلانی نین سندن شیکایتی واردیر ، دئییر کی : سن خاپاخابدان اونون ائوینه گیریرسن و اوسئومه ییراونون آرواد اوشاغین اؤرتوکسیزگؤره سن. بوندان بئله اجازه یوخوندور بیردن بیره و اجازه سیز اونون ائوینه گیره سن» ، سمره ، قبول ائتمه دی.
سونرا حضرت بویوردو: پس آغاجی ساتگیله، یئنه سمره قبول ائتمه دی. حضرت، آغاجین ده یه رین یوخاری آپاردی یئنه قبول ائتمه دی ، آغاجین ده یه رین لاپ اوسته آپاردی یئنه ساتماغا قبول ائتمه دی.
حضرت بویوردو : اگر بو ایشی گؤرسن بهشت ایچینده سن اوچون بیر آغاج اولاجاقدیر ، یئنه قبول ائتمه دی. ایکی آیاغین بیر باشماغا گئیدی ، نه آغاجی ساتماغا حاضر اولدو ، نه او ائوه اجازه سیز گئتمه مه گی قبول ائتدی.
بو واخت، پیغمبر(ص) بویوردو: سن زیان یئتیره ن و چتینلیک یارادان کیشی سن و ایسلام دینینده بئله بیر زاد یوخدور . سونرا اوزون انصاری کیشی یه دوتوب بویوردو: گئت خورما آغاجین یئریندن چیخاردیب سمره نین قاباغینا آتگیله.
گئتدیلر و بو ایشی گؤردیلر.
اوندا حضرت، سمره یه بویوردو : آغاجیوی گؤتور آپار هر یاندا گؤیلون ایسته ییر اوردا أکگیلن!
قایناق: داستان راستان
چئویره ن: الف. عظیمی
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab pes_Arab pes_Arab pes_Arab pes_Arab prs_Arab pes_Arab pes_Arab